เด็กใหม่ The Reset

เด็กใหม่ The Reset เป็นละครโทรทัศน์ไทยแนวลึกลับและระทึกขวัญที่มีกำหนดออกอากาศในอนาคต สร้างสรรค์โดยสตูดิโอเซาเออร์บางกอก โดยเป็นผลงานในลักษณะการสร้างและตีความใหม่ของแฟรนไชส์ต้นฉบับเรื่อง เด็กใหม่ นำแสดงโดยรีเบคก้า แพทรีเซีย อาร์มสตรอง ในบทบาทตัวละครนำแนนโน๊ะ โดยมีกำหนดออกอากาศตอนแรกในวันที่ 7 มีนาคม พ.ศ. 2569

 เรื่องย่อ 
ละครเล่าเรื่องของแนนโน๊ะ เด็กสาวลึกลับที่ย้ายเข้าไปเรียนตามโรงเรียนต่าง ๆ ในประเทศไทย โดยเธอมีบทบาทในการเปิดโปงคำโกหก ความจริงที่ถูกปกปิด และความล้มเหลวทางศีลธรรมของทั้งนักเรียนและบุคลากรในโรงเรียน เด็กใหม่ The Reset ไม่ใช่ภาคต่อของฤดูกาลก่อนหน้า แต่เป็นเรื่องราวเดี่ยวที่เกิดขึ้นในจักรวาลใหม่ ตัวละครแนนโน๊ะในเวอร์ชันนี้ไม่รู้จักหรือมีความเชื่อมโยงกับตัวละครจากฤดูกาลก่อนหน้าแต่อย่างใด โดยมีคำกล่าวประชาสัมพันธ์ของละครคือ "เมื่อความชั่วสาดใส่ทุกวัน แนนโน๊ะจึงต้องกลับมา"

 นักแสดง 
 รีเบคก้า แพทรีเซีย อาร์มสตรอง รับเป็นเป็น แนนโน๊ะ 
 เด็กผู้หญิงบุคลิกแปลกประหลาดที่ไม่มีใครรู้ว่าเธอเป็นใครมาจากไหน แต่ย้ายโรงเรียนใหม่ในทุก ๆ ตอน มีพลังและต้นกำเนิดลึกลับ แนนโน๊ะทำหน้าที่เป็นผู้ชี้แนะและผู้ลงโทษมนุษย์ที่ซ่อนความลับหรือการกระทำบางสิ่งบางอย่างโดยไม่คิดถึงผลที่จะตามมา แนนโน๊ะไม่ได้ดีหรือชั่ว เพราะดูเหมือนเธอจะลงโทษทุกคนเท่า ๆ กัน เธอรับบทต่อจากชิชา อมาตยกุล ผู้รับบทเป็นแนนโน๊ะในสองฤดูกาลแรก

 รายชื่อตอน 
 ตอนที่ ชื่อตอน นักแสดงรับเชิญ ผู้กำกับ วันออกอากาศครั้งแรก 1 จุดจบพวกชอบบูลลี่ (The Downfall of Bullies) พฤฒิชัย รวยฟูพันธ์ รับบทเป็น สกายณฐวัฒน์ ธนทวีประเสริฐ รับบทเป็น จอม ไพรัช คุ้มวัน  2 กกน. เด็กใหม่ (New Kid’s Underwear)  กันตภณ จินดาทวีผล รับบทเป็น เป๊กวีริณฐ์ศรา ตั้งกิจสุวานิช รับบทเป็น มุก สิทธิศิริ มงคลศิริ  3 รถทัวร์ (Bus Tour) อเล็กซานเดอร์ บัคแลนด์ รับบทเป็น เจมี่ปัณณวิชญ์ สิริเกียรติวาณิชย์ รับบทเป็น ฮ่องเต้ ปัฏฐา ทองปาน  4 ONLYNANNO เมธิกา จีรนรภัทร รับบทเป็น บลอสซั่ม ศิวโรจน์ คงสกุล  5 ถล่มเก่ง! (Master of Demolition!) สหรัฐ เทียมปาน รับบทเป็น พันคำ เอกสิทธิ์ ไทยรัตน์  6 เลือกตั้ง (Election) พิสิฐพล เอกพงศ์พิสิฐ รับบทเป็น ภราดร วาสุเทพ เกตุเพ็ชร์ 

 การผลิต 
ละครเรื่องนี้อำนวยการสร้างโดยสตูดิโอเซาเออร์บางกอก โดยละครต้นฉบับออกอากาศฤดูกาลแรกในปี พ.ศ. 2561 และฤดูกาลที่สองใน พ.ศ. 2564 แฟรนไชส์ดังกล่าวได้รับความนิยมอย่างกว้างขวางทั้งในประเทศไทยและในต่างประเทศ อาทิ เวียดนามและฟิลิปปินส์

เมื่อวันที่ 12 มกราคม พ.ศ. 2569 บัญชีสื่อสังคมอย่างเป็นทางการของละครได้เผยแพร่ภาพใบปิดประชาสัมพันธ์ตัวอย่างละคร ซึ่งเป็นภาพของนักแสดงนำคนใหม่จากด้านหลัง สวมเครื่องแบบนักเรียนอันเป็นเอกลักษณ์ของตัวละคร พร้อมคำบรรยายที่สื่อถึง "นักเรียนใหม่" และ "จักรวาลใหม่" ต่อมาในวันที่ 14 มกราคม พ.ศ. 2569 ได้มีการเปิดเผยตัวตนของนักแสดงนำคนใหม่อย่างเป็นทางการ

 การออกอากาศ 
เด็กใหม่ The Reset มีกำหนดออกอากาศตอนแรกในวันที่ 7 มีนาคม ค.ศ. 2026 ทางช่องวัน 31 โดยจะมีเวอร์ชันเต็ม (Uncut) ให้รับชมผ่านแอปพลิเคชันสตรีมมิงวันดี นอกจากนี้ยังมีรายงานว่าละครจะถูกนำไปเผยแพร่บนแพลตฟอร์มเน็ตฟลิกซ์อีกด้วย

 อ้างอิง 

หมวดหมู่:ละครโทรทัศน์แนวรหัสคดีไทย
หมวดหมู่:ละครโทรทัศน์แนวระทึกขวัญไทย
หมวดหมู่:รายการโทรทัศน์ที่มีฉากในประเทศไทย
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทยในอนาคต
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์โดยภาพดีทวีสุข
หมวดหมู่:ละครโทรทัศน์ไทยในปี พ.ศ. 2569